IZVJEŠĆE O PROGRAMSKIM AKTIVNOSTIMA UDRUGE ZA 2019. GODINU

Ciljevi zadani za 2019.g ostvareni su skoro u potpunosti. Održani su koncerti u organizaciji Mješovitog pjevačkog zbora KUD-a te sudjelovanja na Smotrama i koncertima na poziv drugih udruga i institucija.

Održani su planirani koncerti u organizaciji Mješovitog pjevačkog zbora KUD-a te sudjelovanje na Smotrama i koncertima na poziv drugih udruga i institucija.

Održani su koncerti u povodu proslave obljetnice rođenja i smrti Bana Jelačića, koncert „Božiću u susret“, Dječji zbor izveo je dječji mjuzikl „Plesna haljina žutog maslačka“ te sudjelovao sa svojim izvedbama i radovima na koncertima Mješovitog zbora a odazvali smo se i kao gosti na poziv prijateljskih udruga i institucija.

23.05.2019. Mješoviti zbor nastupio je na otvorenju izložbe predmeta vezanih uz život bana Josipa Jelačića u Vršilnici u Novim dvorima. To je ujedno bio i prvi nastup pod dirigentskom palicom novog dirigenta i voditelja g. Damira Smerdela.

25.05.2019. Održan je koncert u organizaciji Mješovitog pjevačkog zbora KUD-a povodom obilježavanja 160. godišnjice smrti bana Josipa Jelačića u Crkvi Blažene Djevice Marije, Kraljice apostola, Zaprešić a kao gosti nastupili su naš Dječji zbor, domaćini Župni zbor župe Marija Kraljica Apostola, Noemi Šainčić na gitari te naš zaprešćan - mladi saksofonist Leopold Brežanski uz pratnju prof. Maje Maričić na klaviru.

Bogat glazbeni repertoar oduševio je publiku i predstavio zbor i novog dirigenta u najboljem svjetlu.

08.06.2019. održali smo premijeru mjuzikla Plesna haljina žutog maslačka u izvedbi Dječjeg zbora KUD-a „Ban Josip Jelačić“ Zaprešić u Pučkom otvorenom učilištu Zaprešić. Scenarij i glazbu napisala je i scenski pripremila voditeljica Nevenka Borčilo, prof. a kostime i koreografiju Maja Vugec.

Pred punom dvoranom djeca su u šarenim i živopisnim kostimima otpjevala predivne songove mjuzikla i ispričala svima poznatu priču o malenom maslačku i njegovim prijateljima.

Planirano je još izvedbi no zbog ozljede jedne od članica nismo bili u mogućnosti izvesti mjuzikl na Danima Grada u Novim dvorima a kasniji odlazak voditeljice usmjerio nas je ponovno na klasičan dječji zborski repertoar sa novom voditeljicom Emom Kurtanjek, studenticom 2. godine klavira na Muzičkoj akademiji u Osijeku i pojačane aktivnosti Etno radionice.

09.06.2019 Mješoviti zbor sudjelovao je na 20. susretu pjevačkih zborova i malih pjevačkih sastava Zagrebačke županije održanih u Vrbovcu, u dvorani Pučkog otvorenog učilišta. Zbor se predstavio zahtjevnim repertoarom no promjena dirigenta i nedostatak vremena da se odabrani zahtjevni repertoar pripremi u kratkom vremenu koje nam je preostalo, ove godine Vrbovec je ocijenjen kao bolji zbor i plasiran na Državne susrete. Kao i obično dobili smo lijepe komentare uz sugestije za daljnje napredovanje zbora koje smo primijenili u daljnjem radu a dogodine se nadamo boljem plasmanu.

21.09.2019. Mješoviti zbor gostovao je u gradu Bakru na tradicionalnoj Smotri pjevačkih zborova s eko karakterom „U skladu s prirodom“ jednoj od najvećih i najživopisnijih kulturnih događaja u Bakru. U prepunom Domu kulture „Matija Mažić“, okupili su oko 250 izvođača, 50ak volontera i oko 300 posjetitelja zaljubljenih u zborsko pjevanje. Uz domaćine KUU Sklad iz Bakra, gostovali su brojni renomirani domaći zborovi.

12.10.2019. Dječji zbor i Mješoviti zbor nastupili su na Gospodarskom sajmu u SŠ „Ban Josip Jelačić“ u Zaprešiću.

18.10.2019. Mješoviti zbor nastupio je na Koncertu KUD-ova u organizaciji Turističke zajednice i Grada Zaprešića na Trgu Ivana Pavla II u Zaprešiću. Na zamolbu TZZ odazvali smo se pozivu sudjelovanja na ovom koncertu i prihvatili molbu da ove godine ne održimo naš planirani koncert „Banu u čast“ u terminu Dana Grada Zaprešića.

Zbog kratkog vremena koje nam je preostalo i drugih obaveza članova i dirigenta nismo bili u mogućnosti premjestiti termin koncerta te smo planirane goste prebacili za koncert „Božiću u susret“ a planirani repertoar izveli smo na koncertu u organizaciji TZZ na glavnom gradskom trgu.

12.12.2019. Mješoviti zbor nastupio je u zaprešićkom Domu za starije i nemoćne „Perić“ i time uveselio naše starije sugrađane Božićnim koncertom. Božićne skladbe razvedrile su štićenike i djelatnike doma a nama je to bila prilika nastaviti našu brigu i za sugrađane 3. životne dobi.

14.12.2019. godinu završavamo tradicionalnim koncertom „Božiću u susret“ u obnovljenoj Vršilnici u Novim dvorima. Gosti koncerta bili su nam HKUD „Vijenac“ iz Požege i naši susjedi Muški pjevački zbor „Bistrani“ iz Bistre ovogodišnji pobjednici županijskih susreta zborova u kategoriji malih vokalnih sastava.

Hrvatsko kulturno-umjetničko društvo Vijenac društvo je koje u Požegi djeluje od 1882.godine. U svojih 137 godina postojanja iza sebe ima brojne samostalne koncerte, smotre, turneje, gostovanja i festivale te smo ponosni da smo ih imali mogućnosti ugostiti u našem gradu i predstaviti našoj publici.

Na koncertu se uz goste predstavila i naša dječja sekcija (Dječji zbor) osim na sceni i sa svojim kreativnim radovima izrađenim u sklopu Etno radionice a ugostili smo i učenike Srednje škole BJJ  koji su u humanitarne svrhe prodavali svoje radove za pomoć  učeniku škole u čemu smo im se i mi pridružili svojom donacijom.

Proteklu godinu obilježile su promjene voditelja Mješovitog i Dječjeg zbora te se pod ravnanjem Damira Smerdela i Eme Kurtanjek nastavljamo daljnji kontinuirani rad na kvaliteti vokalne izvedbe naših zborova.

Planirani program također je prilagođen planovima i programu novog vodstva Turističke zajednice grada Zaprešića s kojima nastavljamo uspješnu suradnju na novim projektima u cilju promocije našega grada i njegove kulture i kulturne baštine. Tako smo ove godine umjesto koncerta „Banu u čast“ povodom rođendana bana Jelačića nastupili na velikom koncertu KUD-ova na zaprešićkoj šetnici u organizaciji grada Zaprešića i Turističke zajednice Zaprešić čime smo izbjegli dupliranje sličnih događanja u vrijeme Dana grad a i u budućnosti planiramo termine koncerta i nastupe dogovarati sa TZ Zaprešić kako bi omogućili da publika ima priliku sudjelovati na svim događanjima u njihovom interesu.

Etno radionica je poduprla rad ostalih sekcija uključivši se sa izradom nakita i odora te oblačenjem voditelja na koncertima a također je bogato uključena u rad Dječje sekcije preko koje prenosimo znanje o tradicijskom oblačenju i nakitu te tehnikama njihove izrade na mlađe generacije ali i našu publiku. Oblačili smo djecu i odrasle u zaprešićke nošnje za razna gradska događanja i vjerske obrede te i na taj način promovirali našu tradicijsku baštinu i kulturu.

U 2019. Ostvareni su sljedeći koncerti i nastupi:

|  |  |  |  |
| --- | --- | --- | --- |
| 1. | Otvorenje izložbe predmeta vezanih uz život bana Josipa Jelačića | Zaprešić, Vršilnica, Novi dvori | 23.05.2019. |
| 2. | Koncert "Banu u čast" | Zaprešić, Župna crkva "Marija kraljica apostola" | 25.05.2019. |
| 3. | Mjuzikl „Plesna haljina žutog maslačka“ | Zaprešić, POUZ | 08.06.2019. |
| 4. | Županijsko natjecanje zborova | Vrbovec, POU | 09.06.2019. |
| 5. | Eko smotra „U skladu s prirodom“ | Bakar, POU | 21.09.2019. |
| 6. | Dani grada Zaprešića | Zaprešić, Gospodarski sajam | 12.10.2019. |
| 7. | Koncert KUD-ova za dane Grada | Zaprešić, Šetnica | 12.12.2019. |
| 8. | Božićni koncert | Zaprešić, Dom za starije i nemoćne Perić | 12.12.2019. |
| 9. | Božiću u susret | Zaprešić | 14.12.2019. |

Događanja su popratile Televizija Zapad, Radio Z-fm, Zaprešićki list i Špigl, Turistička zajednica Zaprešić i Pučko učilište s kojima kontinuirano i kvalitetno surađujemo.

U našem radu podržali su nas:

Gradska uprava grada Zaprešića, Turistička zajednica grada Zaprešića, Zagrebačka županija, Srednja škola „Ban Josip Jelačić“, Pučko otvoreno učilišta, Župa BDM Kraljice apostola, Župa sv. Petra ap., Zaprešić.

Nadamo se i daljnjoj uspješnoj suradnji na obostranu korist i zadovoljstvo.

U Zaprešiću, 10.02.2020.g.

Potpis odgovorne osobe i pečat

Maja Vugec